પોલિસ તરફથી આપવામાં આવેલી જાણકારી મુજબ આતંકીઓએ ઔરંગઝેબના માથા અને ગળામાં ગોળી મારી છે. રાઈફલમેન ઔરંગઝેબ 4 જમ્મુ કાશ્મીર લાઈટ ઈન્ફેન્ટ્રીના જવાન હતા પરંતુ શોપિયાના શાદીમર્ગ સ્થિત 44 રાષ્ટ્રીય રાઈફલ્સના કેમ્પ સાથે જોડાયેલા હતા. ઔરંગઝેબના પિતાએ શુક્રવારે રાજ્ય અને કેન્દ્ર સરકારને અલ્ટીમેટમ આપ્યુ છે કે તે 72 કલાકની અંદર તેમના પુત્રના હત્યારાને શોધે નહિતર તે પોતે પોતાના દીકરાની મોતનો બદલો લેવા માટે નીકળી પડશે. તેમણે પ્રધાનમંત્રી નરેન્દ્ર મોદીને અપીલ કરતા કહ્યુ કે, "હું નરેન્દ્ર મોદીને મારા પુત્રના હત્યારાને શોધવા માટે 72 કલાકનો સમય આપુ છુ નહિતર પછી હું જાતે મારા પુત્રના મોતનો બદલો હત્યારાઓ પાસેથી લઈશ."